Samuel Cröell

Samuel Cröell (Croell) (1600–1667) oli kamariviskaali joka paljasti virkamiesten väärinkäytöksiä.

Cröell oli kotoisin Viipurista, jossa hänen isänsä toimi kauppiaana. Cröell oli aiheena Arvid Järnefeltin näytelmässä Samuel Croëll 1899.

Ura 
Cröell oli vuoden 1637 jälkeen Viipurin läänin lääninsihteerinä, mutta menetti virkansa syytettynä lahjusten ottamisesta. Hän pääsi 1646 uudelleen armoihin ja nimitettiin samana vuonna Viipurin läänin ja seuraavana, 1647, Inkerinmaan ja Käkisalmen läänin kamariviskaaliksi. Hänen tehtävänään oli paljastaa virkamiesten väärinkäytöksiä. Erittäin vaikuttava oli hänen 1649 laatimansa Käkisalmen läänin olojen kuvaus, ja sen seurauksena Savonlinnan maaherra Mikael von Jordan ja Käkisalmen maaherra Reinhold Mettstake joutuivat luopumaan viroistaan ja kenraalikuvernööri Carl Mörner siirtyi toiseen tehtävään. Vuonna 1653 maaherra Jacob Törnsköld telkesi Cröellin vähäpätöisistä syistä Käkisalmen linnan tyrmään, jossa hän joutui olemaan kolme vuotta ilman tutkintaa ja pääsi vapaaksi Ruptuurisodan aikoihin 1656.

Lähteet 
Iso tietosanakirja II 1931
Järnefelt Arvid 1899, näytelmä Samuel Cröell

Viitteet 

Suomalaiset virkamiehet
Vuonna 1600 syntyneet
Vuonna 1667 kuolleet